《梅花一首》
宋代·华镇

生来幽意酷怜梅，醉眼愁眉见即开。案上欲教终日在，林梢令折数枝来。

轻匀素色欺鱼网，潇洒清香压麝煤。一嗅一观情一倍，熙熙不啻上春台。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。